Mäntig:    Die grossi 4 Tage Übig isch uf em Programm gstande. Zum zweite Mal hät's isches druff a cho, dass e gsammti Abteilig chan bestah.    So gäge die 1000 isches für dä Kdo Z zum e gsicherete Halt gange. Vo dete Us isch dänn es Sicherigs-Det und es Uem-Det is neue Kp gfahre. Nachdem vom Sicherigs-Det s'Ok cho isch isch dä reschtlichi Tross im 5 Min Abstand gfolged. Für die hütigi Nacht isch  en chline Kdo Bunker zu Verfügig gstande.    Zischtig:    Nach ere Nacht uf sehr sehr ängem Rum isch so gäge die 0500 Tagwach gsi. Alles isch wieder ipackt worde, und d'Grfhr händ mit em Fäldi alles für dä neui Kp Bezug besproche. So langsam hät sich usezeiged, dass s'neue Kp imme Stall wird si, wo uf 3 Site offe isch...    Nach dä Abfahrt vom alte Ort hät mer sich wieder in en Warterum begä. Nach dä Uslösig isch es schnäll zu dem erwähne Objekt gange..  Mer hät eus nöd  z'viel versproche - so wie halt en alte Stall isch - chalt, staubig ganz eifach: verschisse!  Mittlerwile hät au dä Kadi Stv gseh, dass mer da nöd zwei Nächt chan verbringe und er hät bi dä Übigsleitig dä Atrag gstellt, dass mer wieder an alte Stao verschiebe chönd. Das isch dänn au bewilliged worde und es hät wieder gheisse alles abbräche.    Am alte - neue Stao wieder s'ganze vo vorne, aber dete hät's ja wenigstens ä Heizig gah;-)    Mittwuch:    Nach ere warme Nacht isches  mit em Tagesablauf wieter gange, wie im normale Dienstbetrieb eifach uf em Fäld usse. So gäge die 0900 isch dänn ä mal ABC BG 2 verchünded worde...  I han dänn vom Kadi dä Uftrag becho, dass i uf Bern müssi öppis go bsorge, währed däre Zit isch dänn prompt en Übigs C-Alarm usglöst worde...  Glück muss der Mensch haben;-)    So gäge dä 2300 nach gut zwei Stunde "Kaderblödele" isch mer dänn wieder in Schlafsack gstiege und geischtig hät mer sich scho uf dä FAK-Usgang vom Dunnstig gfreut.    Dunnstig:    Tagwach 0600, langsams Ufahre vom MBG 1 uf en MBG 2. 1100 isch dänn MBG 3 erstellt worde und 1200 MBG 4 mit Retorno sofort;-) Wieder im Camp zrugg, isch es sofort as Retabliere gange. I däne 4 Tage isch erstundlich wenig Kaputt gange.    Fritig:    Für alle en Repe Tag. Han am V+T Uof ghulfe a dä PUCH's Blache z'wächsle etc. Am Abig häm mer dänn no Kaserne Usgang becho.    Samstig:    HV 0800 und Tschüss